Ο  **Δημήτρης Σιόβας**  (Δράμα, 16 Σεπτεμβρίου 1988) είναι Έλληνας διεθνής ποδοσφαιριστής, ο οποίος αγωνίζεται ως κεντρικός αμυντικός για την ολλανδική Φορτούνα Σίταρντ.

Συλλογική καριέρα
-----------------

Ο Δημήτρης Σιόβας ξεκίνησε από την ομάδα νέων της Ξάνθης την περίοδο 2006-07, αλλά δεν πήρε χρόνο συμμετοχής, παρά το γεγονός ότι την ίδια περίοδο ήταν μέλος της εθνικής Νέων. Τον Ιούνιο του 2008 εντάχθηκε στο δυναμικό του Πανιώνιου, με τον οποίο έκανε ντεμπούτο στην Α΄ Εθνική στις 3 Ιανουαρίου 2009 σε ηλικία 20 ετών και 4 μηνών στον αγώνα Ξάνθη-Πανιώνιος (0-0).

Το β΄ μισό της περιόδου 2008-09 δόθηκε δανεικός στον Ιωνικό Νίκαιας στη Β΄ Εθνική για να αποκτήσει αγωνιστική εμπειρία και τον Ιούνιο 2009 επανήλθε στον Πανιώνιο.

Το καλοκαίρι του 2012 κι ενώ στον Πανιώνιο είχε καθιερωθεί πλέον ως βασικό και αναντικατάστατο στέλεχος της ενδεκάδας, το ενδιαφέρον απόκτησής του από τον Ολυμπιακό μετουσιώθηκε σε πράξη και την περίοδο 2012-13 υπέγραψε στην ομάδα του Πειραιά.

Το Δεκέμβριο του 2016 παραχωρήθηκε ως δανεικός στην ισπανική Λεγανές για έξι μήνες, πραγματοποιώντας 16 συμμετοχές και ένα τέρμα, με αποτέλεσμα με την ολοκλήρωση του δανεισμού του ο ισπανικός σύλλογος να προχωρήσει, έναντι 3 εκατομμυρίων ευρώ, στην απόκτηση των δικαιωμάτων του, υπογράφοντας τετραετές συμβόλαιο συνεργασίας με ετήσιες απολαβές ενός εκατομμυρίου ευρώ.

Το καλοκαίρι του 2020 υπέγραψε διετές συμβόλαιο συνεργασίας με τη Σοσιεδάδ Ντεπορτίβα Ουέσκα, με τις αποδοχές του να ξεπερνούν συνολικά τα 2 εκατομμύρια ευρώ, ενώ επιπλέον η Λεγανές εισέπραξε 1 εκατομμύριο ευρώ για να πραγματοποιηθεί η μεταγραφή.

Εθνική Ελλάδας
--------------

Ο Δημήτρης Σιόβας έχει αγωνιστεί σε όλες τις εθνικές ομάδες. Ξεκίνησε από την εθνική Νέων την περίοδο 2006-07, ήταν μέλος της ομάδας που αγωνίστηκε στην τελική φάση κι έφτασε ως τον τελικό του ευρωπαϊκού πρωταθλήματος Νέων το 2007, όπου ηττήθηκε από την Ισπανία με 0-1.

Το 2008 έγινε μέλος της εθνικής Ελπίδων. Αγωνίστηκε για πρώτη φορά σε δύο φιλικούς αγώνες στις 11 Οκτωβρίου με τη Βουλγαρία και στις 19 Νοεμβρίου με την Ελβετία, στους οποίους πέρασε ως αλλαγή και στη συνέχεια καθιερώθηκε στη βασική ενδεκάδα από τον τότε προπονητή της ομάδας Νίκο Νιόπλια, στο κέντρο της άμυνας. Αγωνίστηκε σε όλους τους αγώνες για τα προκριματικά του ευρωπαϊκού πρωταθλήματος Ελπίδων του 2011 και από τις 17 Νοεμβρίου 2009, ήταν ο αρχηγός της ομάδας. Στον τελευταίο αγώνα της προκριματικής φάσης στις 4 Σεπτεμβρίου 2010 στα Σκόπια πέτυχε το πρώτο του τέρμα στο νικηφόρο 2-1, που σήμανε την πρόκριση στην επόμενη φάση.

Τον Αύγουστο του 2012 ο Δημήτρης Σιόβας κλήθηκε από τον Φερνάντο Σάντος στην εθνική Ανδρών και πραγματοποίησε το ντεμπούτο του στον εκτός έδρας φιλικό αγώνα με αντίπαλο τη Νορβηγία.

Το Νοέμβριο του 2018, μετά από περίπου διόμιση χρόνια απουσίας, κλήθηκε ξανά στην Εθνική ανδρών από τον Άγγελο Αναστασιάδη για τις αναμετρήσεις κόντρα σε Φινλανδία και Εσθονία στα πλαίσια του UEFA Nations League. Στον εντός έδρας αγώνα με τη Φινλανδία που διεξήχθη στις 15 Νοεμβρίου του 2018 στο ΟΑΚΑ και έληξε 1-0, αντικατέστησε τον Κώστα Μανωλά που έγινε αναγκαστική αλλαγή λόγω τραυματισμού.

Στατιστικά στοιχεία ανά περίοδο
-------------------------------

| Περίοδος | Σύλλογος | Συμμετοχές | Τέρματα |
| --- | --- | --- | --- |
| 2006-2008 |  Ξάνθη | 0 | 0 |
| 2008-09 |  Πανιώνιος | 1 | 0 |
|  Ιωνικός Νίκαιας | 11 | 0 |
| 2009-10 |  Πανιώνιος | 15 | 0 |
| 2010-11 |  Πανιώνιος | 29 | 2 |
| 2011-12 |  Πανιώνιος | 27 | 0 |
| 2012-13 |  Ολυμπιακός | 15 | 2 |
| 2013-14 |  Ολυμπιακός | 11 | 0 |
| 2014-15 |  Ολυμπιακός | 20 | 0 |
| 2015-16 |  Ολυμπιακός | 23 | 0 |
| 2016-17 |  Ολυμπιακός | 0 | 0 |
|  Λεγανές | 16 | 1 |
| Περίοδος | Εθνικές ομάδες | Συμμετοχές | Τέρματα |
| 2006-2007 | Ελλάδα Ελλάδα Νέων | 9 | 1 |
| 2008-2010 | Ελλάδα Ελλάδα Ελπίδων | 14 | 1 |
| 2012- | Ελλάδα Ελλάδα Ανδρών | 20 | 1 |

*Για συλλόγους μέχρι 20 Μάη 2017*

*Για Εθνική Ομάδα μέχρι 21 Σεπτεμβρίου 2020*

Τίτλοι - Διακρίσεις
-------------------

Ολυμπιακός
* Πρωταθλήματα Ελλάδας: **4** (2012-13, 2013-14, 2014-15, 2015-16)
* Κύπελλα Ελλάδας: **2** (2012-13, 2014-15)

Παραπομπές
----------

1. 1 2 3  «Ο Δημήτρης Σιόβας στον Ολυμπιακό (Dimitris Siovas to Olympiacos)». Skai TV. 15 Ιουνίου 2012. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 18 Δεκεμβρίου 2014.
2. ↑  «Η Γκενκ θέλει Σιόβα και θα καταθέσει πρόταση στον Πανιώνιο (Genk wants Siovas and will negotiate with Panionios)». Athens: In.gr. 23 Ιανουαρίου 2012.
3. ↑  «Dimitris Siovas joins Olympiacos». Olympiacos.org. 15 Ιουνίου 2012.
4. ↑  Σιόβας και επίσημα στη Λεγανές, www.sport-fm.gr
5. ↑  Χρυσό συμβόλαιο υπέγραψε ο Σιόβας με τη Λεγανές, www.sport-fm.gr
6. ↑  Σιόβας: Χρυσό συμβόλαιο με Ουέσκα, www.sport24.gr
7. ↑  gazzetta.gr Αρχειοθετήθηκε 2014-04-16 στο Wayback Machine. Να παιδιά, να μάλαμα!
8. ↑  «Μέσα «Όντι», Σιόβας, Κούτρης, έξω Λάζαρος, Τζιόλης, Τζαβέλλας». www.gazzetta.gr.
9. ↑  «Επιστροφή Σιόβα ύστερα από 2,5 χρόνια».. Ανακτήθηκε στις 2018-11-16.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ο Δημήτρης Σιόβας στο soccerway
* Το προφίλ του Δημήτρη Σιόβα στο www.epo.gr
* Η καριέρα του Δημήτρη Σιόβα στο National Football Teams
* «Super League 2009/10», Ειδική έκδοση από την εφημερίδα «Εξέδρα των Σπορ», 21/8/2009.
* «Εθνοσπόρ» (24/8/2009), «Πρωτάθλημα Super League 2009-2010 αφιέρωμα».
* Στατιστικά περιόδου 2009-10
* Στατιστικά περιόδου 2010-11 Αρχειοθετήθηκε 2011-05-14 στο Wayback Machine..
* Στατιστικά περιόδου 2011-12 Αρχειοθετήθηκε 2012-05-02 στο Wayback Machine..